Narkohunden Grizz (10 md.) rømte fra jobben – ble skutt
Det oppsto et komplett kaos da narkotikahunden Grizz rømte fra jobben. Hendelsen førte til store forsinkelser, og 16 fly som ikke kunne lette som planlagt, skriver BBC. Etter at en hektisk og langvarig jakt på hunden ikke førte frem, valgte politiet til slutt å ta livet av hunden. Hunden Grizz var bare 10 måneder gammel, og var under opplæring ved flyplassen. Kaoset oppsto da Grizz ble fraktet til en hundevogn som sto parkert utenfor flyplassen. Det er ukjent hvordan hunden klarte å komme seg unna, men det som er sikkert er at en port inn til rullebanen sto på vidt gap akkurat da for å slippe en bil inn, og dermed klarte Grizz å komme seg inn – og forstyrret flytrafikken. Så du denne? Derfor elsker vi hundene våre Episoden vekker nå kraftige reaksjoner. På sosiale medier spør en rekke personer om ikke hunden kunne blitt bedøvet, i stedet for å bli drept. – Vi er forferdet over det unødvendige drapet på denne hunden, sier Hans Kriek fra dyrevernsorganisasjonen Safe til New Zealand Herald. Dette var siste utvei, forsikrer en talsperson fra flyplassen, ifølge BBC. – Han lot ikke noen komme innpå han, han bare fortsatte å løpe rundt på rullebanene. Vi prøvde alt: mat, leker, andre hunder, men ingenting fungerte, sier talsperson Mike Richards ved flyplassen. Og hvorfor brukte de ikke bedøvelse? – Det vet jeg ikke svaret på, men det er ingen bedøvelsespistoler ved flyplassen, og politiet har ikke det heller, sier Richards. Les også: Hunden Romeo reddet etter ti dager i jordskjelvruinene
Etter at han stakk av og skapte kaos på Auckland flyplass i New Zealand, ble hunden Grizz skutt og drept av politiet.